**Изх.№ 421/20.09.2024 г.**

**ОБЯВА ЗА ИЗБОР НА ИЗПЪЛНИТЕЛ**

**I.** „**Каолин“ ЕАД, ЕИК 827182866**, в качеството на Инвеститор/Възложител, Ви кани да участвате в процедура за избор на изпълнител за извършване на услуги – строително-монтажни работи (СМР), обособени в самостоятелни позиции, както следва:

***1.*** *„Изграждане на нова част и реконструкция на въздушен електропровод (ВЕ) 20kV с диспечерско наименование „Чукура“ и (ВЕ) 20kV с диспечерско наименование „Писанец“, в землището на гр. Ветово, общ. Ветово, обл. Русе, собственост на „Електроразпределение север“ АД“.* **Обектът е ΙΙ-ра категория на основание чл. 137, ал. 1, т. 2, буква „б“ от Закона за устройство на територията и чл. 4, ал. 2, т. 1 от Наредба № 1/30.07.2003 т. за номенклатурата на видовете строежи на МРРБ.**

***2****. „Изграждане на нова част на ВЕ (въздушен електропровод) 110 kV „Каменово“, в землището на гр. Ветово, общ. Ветово, обл. Русе, собственост на „Електроенергиен системен оператор“ (ЕСО) ЕАД“.* **Обектът е ΙΙ-ра категория на основание чл. 137, ал. 1, т. 2, буква „б“ от Закона за устройство на територията и чл. 4, ал. 2, т. 1 от Наредба № 1/30.07.2003 т. за номенклатурата на видовете строежи на МРРБ.**

Видовете и количествата строително-монтажни работи, включени в обхвата на услугата, са посочени в Работни проекти и Количествени сметки за всеки от обектите поотделно.

**ІІ. Изисквания към Изпълнителя**

**1.** Да е търговец по смисъла на Търговския закон;

**2.** Да не е обявен в несъстоятелност, да не е в производство по несъстоятелност или в процедура по ликвидация;

**3.** Да е вписан в Централния професионален регистър на строителя (ЦПРС) към Камарата на строителите в РБ и да притежава Удостоверение за изпълнение на строителни и строително-монтажни работи за обекти ІІ-ра или Ι-ва категория по ЗУТ, която да поддържа за целия срок на договора;

**4.** Да е изпълнил минимум един аналогичен обект - изграждане нов или ремонт на съществуващ въздушен електропровод с напрежение 110kV или по-високо, включващ задължително подмяна на стълбове и оптично мълниезащитно въже;

***1****Копия от Референции, сключени договори и други документи (със заличени лични данни), удостоверяващи изпълнението на аналогични обекти се прилагат към офертата.*

**5.** Да има сключена застраховка професионална отговорност по реда на чл. 171, ал. 1 от ЗУТ, със застрахователно покритие не по-малко от предвидената минимална застрахователна сума, съгласно чл. 5, ал. 2, т. 4 от Наредба за условията и реда за задължително застраховане в проектирането и строителството;

***2****Копие от застрахователната полица се прилага към офертата.*

**6.**Да разполага с необходимата техника и екип от квалифицирани специалисти с възможности, знания и опит за точно, срочно, безопасно и качествено изпълнение на СМР.

**7.** **Допълнителни изисквания:**

**7.1.** В случай, че Кандидатът ще ползва Подизпълнители, същите следва да отговарят изцяло на изискванията, посочени в т. 1 до 6 по-горе и да бъдат посочени в Офертата.

**7.2.** В случай, че Кандидатът е сертифициран по ISO, прилага към офертата си копия от Сертификати за въведени системи за управление;

**7.3.** В случай, че Кандидатът бъде избран за Изпълнител на обектите, преди подписване на договори за изпълнение на СМР:

**7.3.1.** Изготвя проекти на линейни графици, съобразени със съответно предложените срокове за изпълнение на всеки от обектите по отделно;

***3****Проектите на линейни графици се съгласуват и одобряват от Инвеститора/Възложител и собственика на ВЕ*

**7.3.2.** Сключва отделни допълнителни застраховки по реда на чл. 173, ал. 2 от ЗУТ за всеки от обектите, покриващи материални вреди върху строежа, материалите, строителната механизация и оборудването на строителната площадка, настъпили през срока на строителството, за стойността на всеки от договорите по отделно;

***3****Проектите на полици по чл.173, ал.2 от ЗУТ се съгласуват и одобряват от Инвеститора/Възложител и Собственика.*

**ІІІ. Изисквания към услугите**

Изискванията към услугите са посочени в документите по процедурата - Приложение № 7 и Приложение № 8.

**ІV. Изисквания към офертата**

Офертата се изготвя по образец – Приложение № 3 и следва да включва следната информация:

**1.** Възнаграждение/Цена – за всеки от обектите по отделно:

**1.1.** общо и с посочване на крайна единична цена за всяка една от позициите по количествените сметки (Приложение № 5 и Приложение № 6) – в лева, без ДДС. Предвид спецификата на обектите, при изготвяне на офертно предложение следва да съобразят, предвидят и включат всички възможни допълнителни разходи за изпълнение на двата самостоятелни обекта, които разходи следва да бъдат интегрирани в единичните цени в отделните КС.

**1.2.** начин на плащане – в календарни дни от датата на издаване на оригинална фактура.

При наличие на авансово плащане, се предоставя безусловна и неотменима банкова гаранция за стойността му;

**2.** Срок за цялостно изпълнение за всеки от обектите по отделно - в календарни дни (при необходимост, отделно се посочва и срок за доставки на материали).

**3.** Гаранционен срок – за всеки от обектите по отделно - посочва се в месеци, считано от датата на въвеждане на обекта в експлоатация (не по-кратък от предвидените за този вид СМР срокове, съгласно чл.20, ал.4 от Наредба № 2/31.07.2003г.);

**4.** Валидност на офертата – минимум 90 дни от датата на представяне;

**5.** Към офертата се прилагат референции и други писмени документи, удостоверяващи че кандидатът отговаря на изискванията по т. ІІ;

**6.** Други документи, по преценка на кандидата.

Офертата следва да бъде представена на хартиен и електронен носител, количественo стойностните сметки се представят във формат .xls.

**V. Участие в процедурата:**

**1.** Всяко лице, което има желание да участва в процедурата и отговаря на изискванията на т. ІІ, подава заявление за участие (по образец – Приложение 1), ведно с декларация за конфиденциалност (по образец – Приложение 2);

**2.** След попълване и подписване на Заявление за участие и Декларация за конфиденциалност, кандидатът ги изпраща първо на **e-mail:** **office@kaolin.bg****; tenders@kaolin.bg**, след което и на хартиен носител - в оригинал на адрес: гр. Сеново, община Ветово, ул. **„Дъбрава“ № 8 - за Миглена Маринова**;

**3.** В срок до **2** работни дни след получаване на заявлението и декларацията, „Каолин“ ЕАД изпраща на заявителя документи за обектите.

***Допълнителна информация и свързани с процедурата документи, се предоставят единствено след получаване на подписана декларация за конфиденциалност.***

**VІ. Представяне на офертите**

**1.** Офертата се изготвя по образец – Приложение № 3 и се изпраща на хартиен носител – чрез „Български пощи“ ЕАД или друг лицензиран оператор, осъществяващ куриерски услуги.

**2.** Офертата, окомплектована с попълнени и подписани Приложения № 4, № 5 и № 6 и всички допълнителни документи – по преценка на кандидата, следва да бъде поставена в запечатан плик, адресиран до „Каолин“ ЕАД, гр. Сеново, общ. Ветово, обл. Русе, ул. „Дъбрава“ № 8, с надпис: „СМР за обекти ВЕ 20 kV и ВЕ 110 kV, землище Ветово“

**3.** Краен срок за получаване на оферти: **30.10.2024 г., 17:00 ч**.;

**4.** Представители на Възложителя по организация и провеждане на процедура за избор на Изпълнител и лица за контакт за оглед на обекта, предмет на услугите:

* Миглена Маринова, тел. 0899 696 879, e-mail: marinova.miglena@kaolin.bg и
* Мина Вълева, тел. 0899 696 888, e-mail: valeva.mina@kaolin.bg

Процедурата за избор на изпълнител се организира и провежда от „Каолин“ ЕАД, съгласно вътрешни правила на дружеството. „Каолин“ ЕАД няма задължения и не носи отговорност спрямо кандидатите по отношение на критериите си за избор, както и за каквито и да било действия и очаквания на кандидатите от процедурата и бъдещия договор (и). „Каолин“ ЕАД си запазва правото да изисква от участниците в процедурата допълнителна информация и документи във връзка с процедурата.